**«Les feuilles mortes»** (norsk **«Det døde løvet»**) er ein mykje spelt fransk song frå 1945 med melodi av Joseph Cosma og tekst av poeten Jacques Prévert. Yves Montand introduserte songen i 1946 i spelefilmen, *Les Portes de la nuit*.

Den amerikanske låtskrivaren Johnny Mercer skreiv ein engelsk tekst til songen i 1947. Den engelske tittelen er «Autumn Leaves».Jo Stafford var blant dei første til å framføre denne versjonen.

«Les feuilles mortes»/«Autumn Leaves» har blitt ein pop- og jazzstandard på begge språk, både som instrumental og med vokal. 

Den franske songaren Edith Piaf framførte både ein fransk- og engelskspråkleg versjon i radioprogrammet *The Big Show*, 24. desember 1950, med Tallulah Bankhead som vert.

Andre versjonar
---------------

The Melachrino Strings med dirigenten George Melachrino spelte inn ein versjon i London 18. august 1950. Melodien vart gjeven ut av EMI på His Master's Voice-etiketten med katalognummer B 9952. 

Karl-Lennart har skrive ein svensk tekst. Den svenske tittelen er «En stjärna föll». Nora Brockstedt og Egil Monn-Iversens orkester spelte inn denne i Oslo i november 1955. 

I spelefilmenen *Høstgule blade* (*Autumn Leaves*) (1956) framførte Nat King Cole songen i tittelsekvensen.

I 1993 spelte den britiske elektroniske hiphop-gruppen Coldcut inn ein eigen versjon på plate og la vekt på på strykarar- og trommebeatdelane.

Eva Cassidy gav ut songen på albumet *Live at Blues Alley* frå 1996.

Den franske låtskrivaren Serge Gainsbourg hylla «Les feuilles mortes» i songen sin «Le chanson de Prévert».

Norske versjoner
----------------

Egil Hagen og Anne Lande har skrive norske tekster. Hagen sin versjon har tittelen «Høstgule blader». Lande sin versjon heiter «Savn».

Innspelingar
------------

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1951 | «Høstgule blader» |  | Inger Jacobsen med stort danseorkester Dir.: Egil Monn-Iversen | Egil Hagen | 78-plate | Musica A 8982 |
| 1951 | «Høstgule blader» |  | Bent Masen, song med Magnus Larsens orkester | Egil Hagen | 78-plate | His Master's Voice A.L. 3158 |
| 1955 | «Høstgule blader» |  | Nora Brockstedt, Egil Monn-Iversens orkester | Egil Hagen | 78-plateEPEP | Musica A 5171Musica NEP 819Musica NEP 822. |
| 2006 | «Savn» | *Sakte sanger* | Anne Lande & Per Husby | Anne Lande | CD | Park Grammofon PGCD 108 |

Listeplasseringer
-----------------

I 1955 tok Roger Williams songen til topps på hitlista i USA, den einaste pianoinstrumentalen som har nådd førsteplassen. Songen låg fire veker på toppen. Williams tok i tillegg songen i 1965 til tiandeplass på Billboard Easy Listening-lista med tittelen «Autumn Leaves 1965».

Kjelder
-------

* *Denne artikkelen bygger på «Les feuilles mortes» frå Wikipedia på bokmål, den 2. april 2018.*
	+ *Wikipedia på bokmål oppgav desse kjeldene:*

1. ↑  The Big Show BigShow-02 Arkivert 2008-12-26 ved Wayback Machine. Big Show
2. ↑  Internet Movie Database – Autumn Leaves (1956) – Soundtracks
3. ↑  Francois, Corrine (2000): Jacques Prévert, Paroles Editions Bréal. Side 109 ISBN 9782842917029
4. ↑  Innspilt i Oslo 14. februar 1951
5. ↑  Innspilt i Oslo i februar 1951
6. ↑  Innspilt i Oslo i november 1955
7. ↑  Roger Williams Nebraska Music Hall of Fame

Bakgrunnsstoff
--------------

* «Autumn Leaves» på jazzstandards.com
* Heile songteksten på MetroLyrics

|  |  |
| --- | --- |
| Autoritetsdata | 
* GND

 |